World news story
ग्रेट डिबेट 2014
ग्रेट डिबेट ब्रिटेन और भारत के जीवंत परिचर्चा और बहस की साझा संस्कृति का उत्सव मनाने का एक अनोखा अवसर है।
ग्रेट डिबेट प्रतियोगिता के द्वितीय चरण के विजेता ब्रिटेन में एक सप्ताह के प्रायोजित अध्ययन भ्रमण के बाद भारत लौटे। बिरला इंस्टीट्यूट ऑफ टेक्नोलॉजी एंड साइंस- पिलानी, हैदराबाद के रीति सरकार तथा सतेजा पारदकर और नेशनल यूनिवर्सिटी ऑफ ज्यूरिडिकल साइंसेज, कोलकाता के अरिन्द्रजीत बसु तथा प्रतीक रंजन दास नवंबर 2014 के ग्रेट डिबेट प्रतियोगिता के विजेता रहे।
ग्रेट डिबेट प्रतियोगिता के द्वितीय आयोजन में संपूर्ण भारत से लगभग 450 छात्रों ने भाग लिया। सभी 16 फाइनलिस्ट को एचआरएच ड्यूक ऑफ यॉर्क तथा भारत की केन्द्रीय मानव संसाधन मंत्री स्मृति ईरानी से मुलाकात करने और संवाद करने का अवसर मिला।
ग्रेट डिबेट प्रतियोगिता का द्वितीय आयोजन चंडीगढ़, जयपुर, दिल्ली, कोलकाता, गुवाहाटी, हैदराबाद, चेन्नई और त्रिवेन्द्रम में किया गया। यह द्वितीय आयोजन जनवरी 2014 में दिल्ली और कोलकाता में हुई प्रतियोगिता के प्रथम आयोजन की सफलता के बाद किया गया। इन प्रतियोगिताओं ने दोनों देशों के लिए जीवंत परिचर्चा और बहस की साझा संस्कृति का उत्सव मनाने का एक अनोखा अवसर प्रदान किया है।
ब्रिटेन में चारों विजेता सीमेंस – द क्रिस्टल तथा धारणीय शहरों पर प्रदर्शनी, पीनल रिफॉर्म्स इंटरनेशनल, हाउस ऑफ पार्लियामेंट, कार्डिफ यूनिवर्सिटी, नेशनल एसेम्बली ऑफ वेल्स, रॉल्स रॉयस एयरोस्पेस, लंदन स्कूल ऑफ इकोनॉमिक्स, नेहरू सेंटर, A4ID, वर्जिन अटलांटिक बेस, चैथम हाउस, किंग्स कॉलेज तथा लैंकेस्टर हाउस देखने गए।
रीति सरकार ने ब्रिटेन का वर्णन कुछ इस तरह किया:
कला, संस्कृति, राजशाही और सड़कों पर सामान्य स्थापत्य में विरासती परंपरा और आधुनिकता का सुंदर मिलाजुला रूप! यह देखना बहुत ही कमाल का अनुभव है कि लोगों ने किस तरह अपनी सदियों पुरानी व्यवस्थाओं और संस्थाओं को आधुनिक जीवनशैली के अनुरूप अपनाया है। निजी कंपनियों, एनजीओ, विश्वविद्यालयों, सरकारी संगठनों आदि का अनोखा सम्मिश्रण हमें यह बताता है कि किस तरह ब्रिटेन के अनेकानेक विविध क्षेत्र अपने देश के साथ-साथ भारत को भी प्रतिबिंबित करते हैं।
प्रतियोगिता का आयोजन ब्रिटिश उच्चायोग द्वारा ब्रिटिश काउंसिल, शेवनिंग स्कॉलरशिप और वर्जिन अटलांटिक के साथ मिलकर किया गया।
इस ग्रेट डिबेट का पहला चरण इस साल की शुरुआत में आयोजित किया गया:
विजेता थे:
- अक्षय लाबरू और निखिल साह: रामजस कॉलेज
- अभिषेक पाल, अनामिका सेन: जादवपुर विश्वविद्यालय
ग्रेट डिबेट 2015 के बारे में विस्तृत जानकारी के लिए इस स्पेस का अवलोकन करें!
Last updated 15 April 2015 + show all updates
- New content has been added.
- winners were added
- First published.
eng_Latn kas_Deva hin_Deva bho_Deva hin_Deva hin_Deva bho_Deva hin_Deva hin_Deva hin_Deva hin_Deva awa_Deva mai_Deva awa_Deva hin_Deva eng_Latn eng_Latn eng_Latn eng_Latn